László Sólymos

László Sólymos (* 16. november 1968, Bratislava) je slovenský politik a predseda mimoparlamentnej politickej strany MOST – HÍD 2023. Od 23. marca 2016 do 28. januára 2020 bol ministrom životného prostredia SR.

 Život 
Absolvoval základnú školu a gymnázium s vyučovacím jazykom maďarským na Dunajskej ulici v Bratislave. Následne pokračoval v rokoch 1986 – 1991 v štúdiu na vysokej škole na Strojníckej fakulte SVŠT v Bratislave. Pôsobil v okresnej organizácii SMK v Bratislave.

V roku 2009 sa podieľal na založení strany MOST – HÍD. Angažoval sa v predsedníctve strany. Od roku 2010 pôsobil ako poslanec Národnej rady SR. Od septembra 2012 podpredseda strany MOST – HÍD. Vo voľbách roku 2016 bol opäť zvolený za poslanca parlamentu. 23. marca 2016 bol vymenovaný do funkcie ministra životného prostredia.Ing. László Solymos Enviromagazín, 2/2016, s. 5 Jeho štátnymi tajomníkmi boli Norbert Kurilla a Boris Susko. 

23. januára 2020 odstúpil z funkcie ministra po tom, ako sa deň predtým pod vplyvom alkoholu dostal do konfliktu s personálom bratislavskej reštaurácie, ohľadom čoho začala polícia trestné stíhanie vo veci trestných činov výtržníctva a poškodzovania cudzej veci. Trestné stíhanie bolo neskôr zastavené.

 Rodina 
Je ženatý a má tri deti.

 Referencie 

Kategória:Osobnosti z Bratislavy
Kategória:Ministri životného prostredia Slovenskej republiky
Kategória:Poslanci NR SR (2010 – 2012)
Kategória:Poslanci NR SR (2012 – 2016)
Kategória:Poslanci NR SR (2016 – 2020)
Kategória:Politici MOST-HÍD
Kategória:Predsedovia slovenských politických strán
Kategória:Slovenské osobnosti maďarského pôvodu
Kategória:Absolventi Strojníckej fakulty Slovenskej technickej univerzity v Bratislave